stanford-oval/wikipedia huggingface dataset:
בלו-ריי

לוגו בלו-ריי
תקליטור בלו-ריי
בלו-ריי (באנגלית: Blu-ray Disc, ובראשי תיבות: BD, מילולית: קרן כחולה) הוא פורמט מתקדם לאחסון מידע דיגיטלי על-גבי תקליטור כגון סרטים, מוזיקה, תמונות וקובצי טקסט. שימוש מרכזי בפורמט בלו-ריי הוא הקלטה והפצת סרטי וידאו בהפרדה גבוהה המותאמים למרקעי HDTV. פורמט הבלו-ריי זכה להגמוניה והפך לממשיכו של פורמט ה-DVD לאחר שבפברואר 2008 החליטה חברת טושיבה להפסיק לפתח את הפורמט המתחרה HD-DVD.‏
סקירה כללית

השם בלו-ריי מתקשר ללייזר הכחול שמשמש בקריאה וכתיבה בדיסקים מהסוג הזה. בגלל אורך הגל הקצר שלו (405 ננו-מטר) אפשר לאחסן עליו יותר מידע מאשר על דיסק בפורמט DVD, שמשתמש בלייזר אדום (650 נ"מ). בשכבת בלו-ריי אחת אפשר לאחסן 25 ג'יגה בייט, יותר מפי 5 מאשר שכבה אחת של DVD, בה יש 4.7 ג'יגה בייט. שכבה כפולה של בלו-ריי יכולה לאחסן 50 ג'יגה בייט, קרוב לפי 6 מאשר שכבה כפולה של DVD.
דיסק בלו-ריי דומה לדיסק PDD, פורמט אופטי דומה של חברת סוני, שקיים כבר משנת 2004, אך דיסק בלו-ריי מאפשר העברת מידע באיכות גבוהה[דרושה הבהרה] בקצב גבוה יותר. בניגוד לבלו-ריי, PDD לא נועד לשימוש ביתי והוא משמש חברות לשמירת גיבויים.
החל מ-2006 הציגו חברות כ-TDK, היטאצ'י ופיוניר מדיות בלו-ריי בעלות שקיפות מעטפת חיצונית גבוהה (שמאפשרת חדירת קרן הלייזר לעומק השכבות). דיסקים אלו מכילים בין ארבע ל-16 שכבות שעליהן ניתן לכתוב מידע. נפח האחסון של דיסקים אלו נע בין 100GB ל-400GB.
סקירה כללית > לייזר ואופטיקה

המערכת של דיסק בלו-ריי משתמשת בלייזר הפולט אור כחול באורך גל של 405 ננומטר לקריאה וכתיבה, בדומה ל-HD-DVD. זאת בניגוד ל-DVD ול-CD שמשתמשים בלייזר אדום ותת-אדום באורך גל של 650 ננומטר ו-780 ננומטר, בהתאמה.
סקירה כללית > ציפוי קשיח

משום שהמידע בשכבת דיסק בלו-ריי נשמר קרוב לפני השטח של הדיסק, הדיסקים הראשונים נפגעו מהר מלכלוך ושריטות והמשתמשים היו חייבים לשמור עליהם מכוסים. היצרנים חששו שהאי-נוחות הזאת תביא לפגיעה בשוק המכירות של הבלו-ריי. היום הדיסקים מוגנים באמצעות שכבת חומר שמגן על שטח הפנים של הדיסק ועם זאת מאפשר לדיסק להיות קריא.
יישומים > תאימות

חברות הבלו-ריי ממליצות שכונני הבלו-ריי יהיו מסוגלים לקרוא גם DVD ו-CD לצורך תאימות לאחור, אך התקן אינו מחייב זאת. התקן הבלו-ריי של סמסונג, לדוגמה, קורא CD,‏ DVD ובלו-ריי. רוב החברות האחרות מאפשרות לכוננים לקרוא גם DVD, אבל רובן לא תומכות ב-CD. זה כולל את סוני, פנסוניק, פיליפס, LG אלקטרוניקה, ודל. LG מציעה נגן המסוגל לקרוא פורמט בלו-ריי וגם HD-DVD.
יישומים > פלייסטיישן

מערכת משחקי הטלוויזיה פלייסטיישן 3 ופלייסטיישן 4 מכילות כונן בלו-ריי (2x). הכונן מיועד לקריאה-בלבד, כמו ברוב הקונסולות שמבוססות על כוננים אופטיים. לפי הודעת סוני לעיתונות, הכונן גם תומך ב-CD,‏ DVD ו-SACD.
יישומים > כונני מחשב

ב-2 במאי 2007 השיקה חברת פיוניר את כונן הבלו-ריי שלה עבור מחשב. הכונן נועד לקריאה בלבד של דיסק בלו-ריי אך הוא מסוגל לצרוב על DVD ו-CD. חברת סוני הציגה ב-2008 כונן שגם מסוגל לצרוב בפורמט בלו-ריי.
אזורי צפייה

בדומה לאזורי הצפייה ב-DVD, הוסף פרמטר מסוים בשם Zone או Region שנכלל ב-BD ומזהה את האזור הגאוגרפי שאליו הוא מיועד. נגן הבלו ריי/פלייסטיישן 3 או 4, אמור לבדוק שערך זה מתאים לאזור שבו הוא נמכר. בנבדל מאזורי הצפייה ב-DVD, חלוקת האזורים בבלו ריי היא לשלושה אזורים בלבד ולא לשישה.
להלן החלוקה האזורית:
אזור A - אמריקה (ארצות הברית, קנדה, דרום אמריקה), מזרח אסיה (חוץ מסין ומונגוליה) ודרום-מזרח אסיה.
אזור B - אפריקה, המזרח התיכון (כולל ישראל), דרום-מערב אסיה, אירופה (חוץ מבלארוס, רוסיה ואוקראינה), אוסטרליה וניו זילנד.
אזור C - מרכז אסיה, סין, טאיוואן, הונג קונג, תת-היבשת ההודית, מונגוליה, ומזרח אירופה.
טכנולוגיית BD-Live

ההבדל הגדול ביותר בין צפיית בונוס, הטכנולוגיה הסטנדרטית, לבין טכנולוגיית BD-Live הוא ש-BD-Live מחייב שנגן הבלו-ריי יהיה עם חיבור לאינטרנט וגישה לאתרים מבוססי תוכן. התכונות של BD-Live כוללות יכולת לבצע שיחות באינטרנט וצ'אטים מתוזמנים עם הבמאי, לשחק במשחקי אינטרנט ולהוריד סרטונים קצרים, חידונים וקדימונים של סרטים להורדה.
זיופי בלו-ריי

בדומה למדיות אופטיות אחרות, גם בהפצת מדיות בלו-ריי התפתחה תעשיית זיופים. זיופי בלו-ריי הראשונים הופיעו באסיה והכילו עותקים לא חוקיים של סרטי בלו-ריי באיכות פחותה מהמקוריים. בשל האיכות הגבוהה של בלו-ריי ביחס ל-DVD, האיכות המופחתת לא תמיד ניכרה לעין. האיכות המופחתת באה לידי ביטוי ברזולוציה נמוכה מהמקור שהיה 1920x1080 ‏(Full HD) והופחת עד כדי רזולוציה 1280x720 ‏(HD-Ready). עותקים מזויפים אחרים שווקו ברזולוציה המקורית אך סבלו מקצב סיביות נמוך יותר (KBPS Bit rate), לאחר שקודדו מחדש בקידוד H.264 עם קצב מופחת, אך בדרך כלל מבלי לפגוע באיכות התמונה באופן נראה לעין.
הערות שוליים

↑  AP, טושיבה מניפה דגל לבן: זונחת את ה-HD DVD, באתר ynet, 19 בפברואר 2008
↑  Blu-ray Disc, Blu-Ray.com
↑  ליאור קורן, dtown, זיופים ראשונים של סרטי Blu-ray, באתר ynet, 20 בנובמבר 2008
| פורמטי אחסון וידאו |
| --- | --- |
מדיה מגנטית:  VCR (1972) • Betamax (1975) • VHS (1976) • וידאו 2000‎ (1979) • VHS-C (1982) • Betacam (1982) • Video 8 (1985) • D1 (1986) • S-VHS (1987) • Hi-8 (1989) • S-VHS-C (1987) • W-VHS (1992) • Betacam numérique (1993) • DV (1995) • Digital-S (D9) (1995) • Betacam SX (1996) • D-VHS (1998) • Digital8 (1999) • HDV (2003)
תקליטור:  לייזרדיסק‎ (1978) • VCD (1993) • DVD (1995) • Mini DVD (1998) • SVCD (1998) • EVD (2003) • UMD (2005) • VMD (2006) • HD DVD (2006) • Blu-ray (2006) • DMD (2007) • HVD (בפיתוח)
| --- | --- |
בקרת זהויות :  NLI: 987007574603305171  GND: 7597887-8  LCCN: sh2010007700  NDL: 01076562 
מפת אזורי הצפייה של בלו ריי
Israelitische Annalen

| --- | --- |

שער השבועון משנת 1839
 תדירות:  שבועון
 עורך ראשי:  יצחק מרדכי יוסט
 תאריכי הופעה:  4 בינואר 1839 – 24 בדצמבר 1841 (3 שנים)
 מדינה:  גרמניה
 
Israelitische Annalen (מגרמנית: איזראליטישה אנאלן. בתרגום חופשי לעברית: דברי ימי ישראל) היה שבועון יהודי גרמני, שראה אור בפרנקפורט על המיין במחצית הראשונה של המאה ה-19 בעריכת ההיסטוריון היהודי גרמני הנודע מרקוס יוסט.
השבועון התמקד בחדשות מהעולם היהודי, ובמאמרים על הספרות היהודית ועל ההיסטוריה של עם ישראל.
עמדתו המוצהרת של השבועון בנושאי הדת הייתה נייטרלית והבליטו את העיסוק ההיסטורי, אך מבקריו של יוסט טענו כי אורח חייו ודעותיו האישיות השפיעו על מחקריו. שמעון דובנוב כתב: ”יוסט כתב את דברי ימי ישראל בעולם ובעצמו היה מחוסר חוש הביקורת, היה מתבולל מתון ומתקן מתון, וכל אלה הכוונות המתונות השקיע גם בספרי ההיסטוריה שלו”.
הערות שוליים

↑  דובנוב, דברי ימי עם עולם כרך 9 עמ' 66.
| --- | --- |
בקרת זהויות :  VIAF: 33159032520601180845   WorldCat (עם VIAF): 33159032520601180845 
ערך זה הוא קצרמרבנושא גרמניה ובנושא היסטוריה. אתם מוזמנים לתרום לוויקיפדיה ו.
TRAPPIST-1g

| --- | --- |

הדמיית אמן של כוכב הלכת
 כוכב האם
 כוכב אם:  TRAPPIST-1
 קבוצת כוכבים:  דלי
  ‑ עלייה ישרה:  346.62236835536920 מעלה
  ‑ נטייה:  −5.04139769179028 מעלה
 מידע כללי
 סוג:  כוכב לכת חוץ-שמשי
 תאריך גילוי:  22 בפברואר 2017
 מגלה:  טלסקופ החלל שפיצר
 שיטת גילוי:  transit method 
 מאפיינים מסלוליים
 ציר חצי-ראשי:  0.04683±0.0004 יחידה אסטרונומית
 אקסצנטריות:  0.00208 
 זמן הקפה:  12.352446±0.000054 יממה
 נטיית מסלול:  89.742±0.012 מעלה
 מאפיינים פיזיים
 סוג כוכב לכת:  כוכב לכת דמוי ארץ
 רדיוס קו משווה:  1.129±0.015 רדיוס כדור הארץ
 :  0.1005 (± 0.0037) רדיוס צדק
 מסה:  1.321±0.038 מסת ארץ
 תאוצת הכובד בקו המשווה:  0.871g מטר/שנייה2
 מסדי נתונים
 Extrasolar Planets Encyclopaedia:  רדיוס כדור הארץ/ דף נתונים
 SIMBAD:  דף נתונים
 
TRAPPIST-1g  הוא כוכב לכת חוץ־שמשי אשר נמצא במערכת הכוכבים TRAPPIST-1, הנמצאת במרחק של כ־39.13 שנות אור מכדור הארץ. כוכב לכת זה הוא הגדול ביותר במערכת כוכבים זו.
את כוכב הלכת גילו מדענים בשנת 2017, ולהערכתם יש סיכוי שיהיו עליו מים נוזלים ואפילו חיים משום שהוא נמצא באזור ישיב.
כוכב הלכת בעל מסה של פי 1.34 ממסת כדור הארץ ורדיוס הגדול פי 1.127 מרדיוס כדור הארץ, יש לו אטמוספירה, והוא מקיף את שמשו תוך כ־12.35 ימים ארציים.
הכוכב מקבל אותה כמות אור כמו שחגורת האסטרואידים שנמצאת במערכת השמש שלנו.
לקריאה נוספת

Gillon, Michaël;  et al. (2017). "Seven temperate terrestrial planets around the nearby ultracool dwarf star TRAPPIST-1". Nature. 542 (7642): 456–460. arXiv:1703.01424. Bibcode:2017Natur.542..456G. doi:10.1038/nature21360. PMC 5330437. PMID 28230125.
הערות שוליים

↑  "Planet TRAPPIST-1 g". exoplanet.eu. נבדק ב-14 באפריל 2019. {{cite web}}:  (עזרה)
TRNA

המבנה השלישוני של מולקולת tRNA. כתום: קצה ה-CCA; סגול: הזרוע המקבלת. אדום: זרוע D. כחול: זרוע האנטיקודון. שחור: אנטיקודון. ירוק: זרוע T.
מבט מקרוב על זרוע ולולאה
המבנה השניוני של מולקולת tRNA; האנטיקודון מסומן באדום
tRNA (קיצור באנגלית של Transfer RNA; בעברית: רנ"א מוביל, רנ"א מעביר או רנ"א מְתָאֵם) הוא אחד מסוגי ה-RNA הנמצאים בתאיהם של יצורים חיים, שאינו מקודד לחלבון.
תפקידו של ה-tRNA הוא לקרוא את הקודון (שלשת הנוקלאוטידים) אשר נושא ה-mRNA, ואם הוא בעל חומצת האמינו המתאימה לשלשה (על-פי הקוד הגנטי) הוא נקשר אל הריבוזום, שם הוא מצורף לשרשרת נבנית של חלבון. ה-tRNA עומד, אם כן, במרכזו של תהליך התרגום.
tRNA מהווה בין 10% ל-15% מכלל ה-RNA בתאי חיידקים; תא חיידק ממוצע מכיל כ-400,000 מולקולות tRNA.
מבנה

מולקולת ה-tRNA קטנה למדי—היא בנויה מ-74 עד 93 נוקלאוטידים, כשהמבנה הנפוץ ביותר מורכב מ-76 נוקלאוטידים. המולקולה מסודרת במבנה מרחבי קבוע הכולל מספר זרועות. שני האזורים הקריטיים ב-tRNA הם האזור שאליו נקשרת חומצת האמינו, ומהעבר השני של המולקולה—האזור שנקשר ל-mRNA. הקישור ל-mRNA מתבצע באמצעות זיווג בסיסים רגיל (אדנין נקשר לאורציל, גואנין נקשר לציטוזין). האזור ב-tRNA שנקשר ל-mRNA נקרא אנטיקודון, והוא מורכב משלשת נוקלאוטידים (שלושה נוקלאוטידים יוצרים חומצת אמינו אחת) המסוגלת להיקשר לקודון של ה-mRNA. כך, למשל, אל הקודון AAC ב-mRNA נקשרת מולקולת tRNA שהאנטיקודון שלה הוא UUG. למולקולה זו של tRNA קשורה חומצת האמינו אספרגין (החומצה שאליה מקודד הקודון AAC לפי הקוד הגנטי). ה-tRNA נושא את חומצת האמינו אל הריבוזום, שם היא מתווספת לשרשרת הפפטידית הנבנית.
מולקולת ה-tRNA מורכבת, כאמור, ממספר זרועות. בכל זרוע מתקיים זיווג בסיסים בין שני חלקים שונים בגדיל ה-tRNA; בקצה הזרוע קיימת לולאה. יש לזכור כי למרות שהזרוע נראית כגדיל כפול, בשל זיווג הבסיסים (כמו ב-DNA, למשל), הרי שכל מולקולת ה-tRNA מורכבת מגדיל בודד אשר מתפתל ומאפשר זיווג בסיסים תוך-מולקולרי (באמצעות קשרי מימן). במולקולה בצורתה הטבעית (מבנה שלישוני) קשה לזהות את הזרועות; נוח להבחין בהן כשהמבנה השניוני מיוצג כ"עלה תלתן". tRNA מכיל מספר נוקלאוטידים מיוחדים, אשר אינם נמנים עם ארבעת הנוקלאוטידים הבסיסיים המרכיבים את ה-DNA וה-RNA. הזרועות המרכיבות את מולקולת ה-tRNA הן:
הזרוע המקבלת. לזרוע זו נקשרת (בקשר קוולנטי) חומצת האמינו. בזרוע המקבלת נמצאים שני הקצוות של גדיל ה-tRNA (קצה ה-'5 (תחילת הגדיל) וקצה ה-'3 (סוף הגדיל)). הזרוע המקבלת היא היחידה שאינה מסתיימת בלולאה. לקצה ה-'3, אשר תמיד מסתיים בשלשת הנוקלאוטידים CCA (אדנין הוא הנוקלאוטיד האחרון ב-tRNA) נקשרת חומצת האמינו.
זרוע T או זרוע TΨC. הזרוע קרויה כך בשל שלשת הנוקלאוטידים המופיעה בה תמיד: תימין, פסאודואורידין (נוקלאוטיד מיוחד הנגזר מאורציל; מסומן באות היוונית פסי), ציטוזין.
זרוע האנטיקודון. נמצאת בקצה השני של המולקולה ביחס לזרוע המקבלת. במרכזו של קצה הלולאה נמצא האנטיקודון.
זרוע D. נקראת על שם דיהידרואורידין, נוקלאוטיד מיוחד נוסף הנגזר מאורציל.
הזרוע הנוספת. נמצאת בין זרוע T וזרוע האנטיקודון ומכילה בין שלושה ל-21 נוקלאוטידים.
בנוסף לנוקלאוטידים המיוחדים ב-tRNA מתקיימים לעיתים בַזרועות זיווגים בלתי-שגרתיים בין נוקלאוטידים (גואנין-אורציל, גואנין-פסאודואורידין, אדנין-פסאודואורידין).
כשמולקולת tRNA נושאת חומצת אמינו, הקומפלקס כולו קרוי אמינואציל-tRNA. חומצת האמינו נקשרת בקבוצת הקרבוקסיל שלה אל קבוצת הידרוקסיל בריבוז של הנוקלאוטיד האחרון (תמיד אדנין) בזרוע המקבלת. האנזים אמינואציל-tRNA סינתטאז מזרז את תגובת החיבור בין חומצת האמינו וה-tRNA. קיימים למעלה מ-20 וריאנטים שונים של אנזים זה, אחד עבור כל אחת מ-20 חומצות האמינו הנפוצות בטבע. סוג מולקולת ה-tRNA (כלומר—חומצת האמינו המסוגלת להיקשר אליו) מסומן בכתב עילי: tRNAGly, למשל, הוא מולקולת tRNA המסוגלת לשאת גליצין. מולקולת אמינואציל-tRNA מסומנת באמצעות ציון החומצה הקשורה לפני "tRNA"; לדוגמה, מולקולת tRNA הקשורה כעת ללאוצין מסומנת Leu-tRNA.
ראו גם

תהליך התרגום
DNA
RNA
ריבוזום
ncRNA
תפקיד ה-tRNA בתהליך התרגום
Pictured Within

Pictured Within הוא אלבומו הייחודי ביותר של ג'ון לורד המשלב מוזיקת פופ רך עם מוזיקה קלאסית, יצירה עליה עמל לורד במשך כ-15 שנה. האלבום הוקלט כולו בעיירה זעירה באלפים השווייצרים בשם צרמט, דבר שמצא את ביטויו במוזיקה באופן בולט. המוזיקה השקטה שנוגנה על ידי אנסמבל של כלים אקוסטיים, מלווה בחלקה בשירה על ידי זמרים אורחים כדוגמת מילר אנדרסון וסם בראון. אלבום זה מהווה את ראשיתה של סדרת אלבומים שהחל להוציא לורד לאחר פרישתו מלהקת דיפ פרפל, בהם התמקד ביצירות תזמורתיות.
היצירה מחולקת לארבעה חלקים, כשכל חלק בעצמו מחולק לשלושה קטעים משניים.
אגדת הקרפטים (סרט)

| --- | --- |

 בימוי:  Serg Skobun 
 חברת הפקה:  Magnat MEDIA Arrow Media Services
 חברה מפיצה:  Ukrainian Film Distribution BoXoo Entertainment High Octane Pictures
 הקרנת בכורה:  קוריאה הדרומית 18 בפברואר 2018  אוקראינה 29 במרץ 2018
 משך הקרנה:  92 דקות
 שפת הסרט:  אוקראינית 
 סוגה:  סרט הרפתקאות, סרט היסטורי, סרט דרמה 
 דף הסרט ב־IMDb
 
אגדת הקרפטים (באוקראינית: Легенда Карпат) הוא סרט הרפתקאות אוקראיני בהפקת Magnat Media, המגולל את קורותיו של אולכסה דוב-בוש, פורע חוק מהרי הקרפטים שבאוקראינה של המאה ה-18. זהו סיפורו של מנהיג תנועה מחתרתית של המורדים הקרפטים נגד שלטון הקוזאקים. אולכס דבוש, שהייתה לו ילדות קשה הפך מילד חסר ביטחון גדל ללוחם אמיתי, שנלחם באומץ להשגת צדק.
רקע

אולכס דבוש נולד בשנת 1700 למשפחת איכרים דלת אמצעים. בילדותו הוא סבל אך נרפא. הוא הצטרף מוקדם למאבק תנועת השחרור של תושבי הקרפטים המזרחיים, שהתאגדו להילחם בקוזאקים. פעילותו של דבוש כמנהיגם זכתה לתמיכה רחבה של האוכלוסייה המקומית. באגדות עם אוקראיניות אף נטען כי הבעל שם טוב סייע לו, אך אין לכך תיעוד. בשנת 1738 דבוש כבר עמד בראש תנועת התנגדות באזור פצ'נצ'ין ובמעבר יבלוניבסקי הסמוך ובהרי הקרפטים האוקראינים: באזור הקרפטים, בוקובינה וטרנסקרפטיה. הלוחמים, בראשותו של דבוש, ירדו לעיתים קרובות לשיפולי גליציה ותקפו את אחוזותיהם של בעלי אדמות פולנים, הונגרים ורותאניים, פקידי מדינה וחוכרים עשירים פולנים. דבוש חילק לאיכרים את הרכוש שהחרים.
אמנם בתחילה פעל אולכס יחד עם אחיו איבן, אך לאחר שבשנת 1739, במהלך מריבה, איוון דבוש גרם לפציעות קשות ברגלו של אחיו התנועה התפצלה כשאולכס נותר עם צליעה עד סוף ימיו. בשנת 1740 התנועה הגיעה לשיאה. תחת הסתערותם של הכוחות הפולנים, נסוגה יחידתו של דבוש לעמק בוקובץ, משם ירדו לצ'ורוהורה, קולומישינה, בוקובינה וטרנסקרפטיה (באותה תקופה פעל איוון דבוש במערב, ליד פשמישל). בשנת 1744 פעל אולכס באזור טורקה ודרוהוביץ'. הוא ביצע מספר פשיטות על סולוטווין ונדווירנה, כבש את מצודת בוגורודצ'נסקאיה לזמן קצר, עם זאת הוא עצמו נהרג על ידי תושב הכפר קוסמאצ'י (כיום אזור איוונו-פרנקיבסק) בשם סטפן דזווינצ'וק, ששיתף פעולה עם הפולנים.
שחקנים ודמויות

ואלרי חארצ'ישין - אולכסה דוב-בוש
מריה יארמצ'וק
מיכאילו גריצקן
בוהדן לסטיבקה
נאדז'דה בוקאטורו
לקריאה נוספת

Грабовецький В. В. Олекса Довбуш – легендарний лицар Карпат. Збірник основних документів. До 310-річчя уродин національного героя / В. В. Грабовецький. — Івано-Франківськ, 2010. — 354 с.
אגדת פנג הלבן

| --- | --- |

 סוגה:  הרפתקאות
 שחקנים:  Rick Jones 
 מדבבים בעברית:  טל בלכרוביץ' (פנג הלבן), עדי בנטוב, ישראל טרייסטמן, אריאל פורמן, ניקו בר, שמוליק טנא, אברהם מור, דבי בסרגליק
 ארץ מקור:  קנדה, צרפת
 מספר עונות:  1
 מספר פרקים:  26
 הפקה
 אורך פרק:  30 דקות
 שידור
 רשת שידור:  ערוץ המשפחה 
 רשת שידור בישראל:  ערוץ הילדים ערוץ לוגי (שידורים חוזרים)
 תקופת שידור מקורית:  1992–1994
 קישורים חיצוניים
 דף התוכנית ב-IMDb
 
אגדת פנג הלבן (באנגלית: The Legend of White Fang) היא סדרת אנימציה קנדית-צרפתית, המבוססת על ספרו של ג'ק לונדון - "פנג הלבן". בישראל הסדרה שודרה בערוץ הילדים בשנת 1993, ומאוחר יותר בערוץ לוגי בשנת 2008.
תקציר העלילה

פנג הלבן הוא כלב זאב המתגורר ביוקון שבקנדה והוא עובר שלל חוויות והרפתקאות בתקופת הבהלה לזהב.
מדבבים בגרסה העברית

פנג הלבן: טל בלכרוביץ'
וונדי / בלה: עדי בנטוב
וידון סקוט: ישראל טרייסטמן
עורב הירח / קריינות פתיח: אריאל פורמן
סמל אוקס: ניקו בר
ביוטי: שמוליק טנא
דה לאזלו: אברהם מור
גברת ג'נקינגס: דבי בסרגליק
ראו גם

פנג הלבן
ברוויפארופוס

| ברוויפארופוס> תקופה |
| --- | --- |
יורה עליון-קרטיקון תחתון, 175–120 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
על־סדרה:: דינוזאורים
סדרה:: בעלי אגן דמוי לטאה
תת־סדרה:: דמויי זאורופודים
אינפרא־סדרה:: זאורופודה
משפחה:: ברכיוזאוריים
סוג:: ברוויפארופוס
מין:: B. taghbaloutensis
שם מדעי
 Breviparopus

ברוויפארופוס (שם מדעי: Breviparopus) הוא סוג משוער של דינוזאור זאורופודי, קרוב משפחתו של הברכיוזאורוס המפורסם. השרידים היחידים שנותרו ממנו הם מספר טביעות רגליים שנמצאו בהרי האטלס, מרוקו. לפי ההערכות, הברויפארופוס היה אחד הדינוזאורים הגבוהים ביותר, גובהו מוערך ב-17-19 מטרים ואורכו בסביבות ה-34-37 מטרים.
בית הישימות

נחלות שבטי ישראל
בֵּית הַיְשִׁמוֹת הייתה עיר מקראית בערבות מואב, אשר המשיכה להתקיים בתקופת בית שני, המשנה והתלמוד.
היישוב נזכר לראשונה בספר במדבר בתיאור נדודי בני ישראל במדבר, כתחנה אחרונה לפני הכניסה לארץ כנען: ”וַיַּחֲנוּ עַל-הַיַּרְדֵּן מִבֵּית הַיְשִׁמֹת עַד אָבֵל הַשִּׁטִּים בְּעַרְבֹת מוֹאָב”.
לאחר מכן, נזכרת העיר בספר יהושע בנחלת שבט ראובן: ”וְעַד יָם הָעֲרָבָה יָם הַמֶּלַח מִזְרָחָה דֶּרֶךְ בֵּית הַיְשִׁמוֹת”, וכן: ”וּבֵית פְּעוֹר וְאַשְׁדּוֹת הַפִּסְגָּה וּבֵית הַיְשִׁמוֹת”.
בימי המרד הגדול נזכר היישוב בצורה היוונית "איסימות" בכתבי יוסף בן מתתיהו, כאחת הערים היהודיות שנפלו בידי הרומאים בעת כיבוש עבר הירדן.
אוסביוס באונומסטיקון (תחילת המאה ה-4 לספירה) מזכיר כי העיר הייתה נושבת בתקופתו, ומציין את מיקומה - 15 ק"מ דרומית ליריחו.
בתלמוד הירושלמי צוין כי המרחק בין "בית הישימות" לבין אבל השיטים היה 12 מיל.
היישוב נזכר בסיפור מעשה בתלמוד הבבלי.
יש שזיהו את בית הישימות עם ח'רבת סוויימה, הנמצאת כארבעה ק"מ מזרחית לנהר הירדן, וכשני ק"מ צפונית-מזרחית לים המלח. באתר נמצאו שרידים החל מהתקופה הרומית, ולכן, סבורים החוקרים כי העיר המקראית שכנה בתל הנמצא כחמישה ק"מ מזרחית לחורבה (ומכונה "תל אלעט'ימה" - תל הגדולה), בו נתגלו ממצאים החל מהתקופה הכלקוליתית, ובעיקר מן התקופה הישראלית.
נראה כי מקור שם היישוב הוא במילה העברית "יְשִׁימוֹן", המתארת שטח מדברי כגון זה בו שכנה העיר.
הערות שוליים

↑  ספר במדבר, פרק ל"ג, פסוק מ"ט.
↑  ספר יהושע, פרק י"ב, פסוק ג'.
↑  ספר יהושע, פרק י"ג, פסוק כ'.
↑  תולדות מלחמת היהודים ברומאים, פרק ד', 438.
↑  אונומסטיקון 48 שורה 6, 49 שורה 5.
↑  תלמוד ירושלמי, מסכת שביעית,  פרק ו', הלכה א'; תלמוד ירושלמי, מסכת גיטין,  פרק א', הלכה ב'.
↑  תלמוד בבלי, מסכת סנהדרין, דף ק"ו, עמוד א'.
↑  יחזקאל קויפמן, ספר יהושע, ירושלים, קריית ספר, 1963, עמ' 157.
↑  אנציקלופדיה מקראית - אוצר הידיעות של המקרא ותקופתו, כרך ב', עמ' 81-81.
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
אגדת השמש והירח

"אגדת השמש והירח" הוא סינגל של הזמרת ריטה ולהקת אתניX, שיצא לאור בדצמבר 1990. השיר נכלל מאוחר יותר באלבום "האוסף של אתניקס" ובאלבום האוסף של ריטה "תחנות בזמן". את השיר כתב אהוד מנור, והלחינו ועיבדו זאב נחמה ותמיר קליסקי.
מנור חיבר את השיר בשנת 1990, לחגיגות העשור של הפסטיגל, וריטה ואתניX ביצעו אותו בחלק האומנותי של המופע.
מיקומי שיא

|   ‏‏‏  מצעדים ודירוגים (1991)> מדינה |   ‏‏‏  מצעדים ודירוגים (1991)> מצעד |   ‏‏‏  מצעדים ודירוגים (1991)> מיקום שיא |   ‏‏‏  מצעדים ודירוגים (1991)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|   ‏‏‏  מצעדי סוף שנה (1991)> מדינה |   ‏‏‏  מצעדי סוף שנה (1991)> מצעד |   ‏‏‏  מצעדי סוף שנה (1991)> מיקום שיא |   ‏‏‏  מצעדי סוף שנה (1991)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 12 |  |
|   ‏‏‏  מצעדים נוספים> מדינה |   ‏‏‏  מצעדים נוספים> מצעד |   ‏‏‏  מצעדים נוספים> מיקום שיא |   ‏‏‏  מצעדים נוספים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' (2003) מצעד שירי אהוד מנור | 31 |  |
|  ישראל | רשת ג' (2011) מצעד שירי אתניX | 11 |  |
גרסאות כיסוי

ב־24 ביוני 2012 יצא סינגל מחודש לשיר, בעיבוד של עמי רייס מכנסיית השכל, מתוך הופעה חיה של ריטה.
ב־2020 ביצעה ריטה את השיר עם הצמד סטטיק ובן-אל תבורי, במופע "My פסטיגל", לרגל חגיגות 40 שנה למופע הפסטיגל. את הביצוע המחודש עיבד ג'ורדי, וסטטיק חיבר בית נוסף בסגנון ראפ.
U.S. News & World Report

| --- | --- |

 תדירות:  ירחון 
 בעלים:  מורטימר צוקרמן 
 תאריכי הופעה:  1933–הווה (כ־91 שנים) 
 שפה:  אנגלית 
 מדינה:  ארצות הברית 
 ISSN:  0041-5537, 1532-4907, 2169-9283
 www.usnews.com
 
U.S. News & World Report הוא מגזין חדשות אמריקאי אשר נוסד בשנת 1933. הוא נחשב למגזין השלישי בתפוצתו לאחר מגזין Time וניוזוויק. נחשב בעל עמדה שמרנית. ביוני 2008 הוכרז כי המגזין יצא מדי שבועיים ולא מדי שבוע. בנובמבר 2008 הוחלט כי המגזין יצא פעם בחודש.
העיתון United States News הוקם על ידי דייוויד לורנס (1888 - 1973) בשנת 1933, ובשנת 1946 ייסד את העיתון המתמקד בחדשות חוץ World Report. בשנת 1948 איחד לורנס את שני העיתונים לכדי עיתון אחד. בשנת 1984 נרכש העיתון על ידי מורטימר צוקרמן, בעלי הניו יורק דיילי ניוז.
מטה החברה שוכן בוושינגטון הבירה. משנת 1983 מפרסם המגזין את America's Best Colleges, רשימת הקולג'ים הכי טובים באמריקה אשר נחשב לאחד מהרשימות בעלות הכי הרבה השפעה. כך גם לגבי America's Best Hospitals report, רשימת בית החולים הכי טובים בארצות הברית.
בית הילדים היהודי בקובנה

מסיבת פורים בבית הילדים היהודי בקובנה ב-1927 או ב-1928
בית הילדים היהודי בקובנה (בגרמנית: Jüdisches Kinderhaus) היה מוסד חינוכי לילדים יהודים בקובנה שבליטא, מיסודו של המחנך זיגפריד להמן, שפעל בשנים 1921–1928. היה זה מפעלו החינוכי השני של להמן אחרי שייסד בברלין את ה"יידישע פולקסהיים" – מרכז קהילתי יהודי שעסק בשיקום ובחינוך ילדים ובני נוער עזובים מקרב יהודי מזרח אירופה. לאחר מלחמת העולם הראשונה. ב-1920 נענה להזמנת מקס סולובייצ'יק, השר לענייני יהודים בממשלת ליטא, ועבר לקובנה שם הקים "קינדרהאוז" (Kinderhaus) - בית לילדים יהודים, חלקם יתומים, שפעל על פי התפיסה החינוכית שגיבש במרכז שהקים בברלין, עקרונות שכללו את השאיפה לקרבה לאדמה ולטבע, טיפוח האמנויות ובמיוחד המוזיקה, הזיקה לאדמת ולמורשת ישראל ושאיפה לחברה המושתתת על שוויון ושיתוף.
בית הילדים מוקם באזור היהודי שנודע לאחר מכן כגטו קובנה.
הערות שוליים

↑  ד. דיוקנאי, ד"ר זיגפריד להמן, מעריב, 17 בפברואר 1956
ערך זה הוא קצרמרבנושא חינוך. אתם מוזמנים לתרום לוויקיפדיה ו.
Israelism

Israelism הוא סינגל, שהוקלט על ידי להקת ארמי אוף לאברז השוודית, ויצא לאור בשנת 1993.
רקע

השיר יצא כסינגל הראשון מתוך האלבום The Gods of Earth and Heaven. הוא נכתב על ידי אלכסנדר בראד, ז'אן פייר ברדה, דומיניקה פז'ינסקי, אנדרס וולבק ומיכאלה דה לה קור. בשיר מסומפל השיר היהודי העממי "הבאנו שלום עליכם" והוא בסגנון היורודאנס.
השיר כולל התייחסות ליהדות ולישראליות תוך שילוב מסרים מיניים. הוא מושר באנגלית אך כולל גם מספר מילים בעברית. כנגד השיר הובעה ביקורת על כך שמסריו הם אנטישמיים, על אף ששניים מחבריו היו יהודים. בשל הביקורת נאסר לשידור ברשת MTV באירופה, אך בישראל זכה להצלחה רבה.
השיר מתחיל במילים:"שוק יהלומים בגטו, מגן דוד על החזה, ביום שבת הסקס כשר, נסיכה יהודיה אצלי בקן"
בשוודיה צעד השיר ארבעה שבועות במצעד הפזמונים והגיעו בשיאו למקום העשירי. כמו כן הגיע למקום השני בישראל, למקום חמש בפינלנד, ותשע בבלגיה.
הוידאו קליפ לשיר בוים על ידי הבמאי השוודי פרדריק בוקלונד.
הערות שוליים

↑  תמים פרוטצ'ר,Sweden’s Outrageous ’90s Jewish Dance Band, באתר Jewish Telegraphic Aganc
↑  Army of Lovers: Israelism (1993), באתר imdb
| --- | --- |
בקרת זהויות :  MusicBrainz release group: 0355a206-5742-365a-8224-58bebaf2d077
בקר אוויר טקטי בחיל האוויר האמריקאי

| --- | --- |

 100% ויותר
 פרטים
 כינוי:  TACP
 מדינה:  ארצות הברית ארצות הברית
 שיוך:   חיל האוויר של ארצות הברית
 סוג:  כוחות מיוחדים
 נתוני היחידה
 ייעוד:  בקרת סיוע אווירי קרוב
 כוח אדם:  כ-1,100
 פיקוד
 יחידת אם:  פיקוד הקרב של חיל האוויר של ארצות הברית  פיקוד המבצעים המיוחדים של חיל האוויר של ארצות הברית
TACP בקרב דו אב, אפגניסטן 2011. 20 חיילים אפגנים ושני אמריקאים הותקפו על ידי יותר מ -300 טאליבן ליד הכפר דו-אב. בסיוע אווירי קרוב, הדפו כוחות הקואליציה את המארב והרגו כ-270 אנשי טליבאן.
פצצות GBU-38 מוטלות בהכוונת TACP על מתקן של המורדים בעיראק, 2008
חוליית בקרת אוויר טקטית (באנגלית: Tactical Air Control Party) בחיל האוויר של ארצות הברית, בקיצור TACP, הם כוחות טקטים מיוחדים הכפופים לפיקוד הקרב (ACC) ולפיקוד המבצעים המיוחדים של חיל האוויר (AFSOC).
תפקידם לתאם ולכוון סיוע אש כולל סיוע אווירי קרוב, ארטילריה וירי ימי, לקיים תקשורת שליטה ובקרה (C2) ולייעץ למפקדי הקרקע על השימוש הטוב ביותר בכוח האווירי.
כ-10% מהם נמנים עם כוחות המבצעים המיוחדים. הם פורסים עם הטייסות הטקטיקות המיוחדות של חיל האוויר, "הכומתות הירוקות" והריינג'רס של הצבא וצוותי SEAL של חיל הים.
בשדה הקרב המשולב ה-TACP משמשים כאנשי קישור אווירי לצבא ארצות הברית מרמת הגיס ועד רמת הגדוד.
קצין בקרת אוויר טקטית (TACPO) מייצג את הממד האווירי במפקדת המבצע. תפקידו להוביל, לתכנן ולנהל את השליטה והבקרה והביצוע הסופי של מבצעי האוויר, החלל והסייבר לתמיכה ישירה בכוחות היבשה. ה- TACPO משתתף בתכנון מאמץ האש וסיוע אווירי קרוב (CAS), תקיפות אוויריות (AI), מודיעין, מעקב וסיור (ISR), לוחמה אלקטרונית (EW), ודיכוי או השמדת מערכות הגנה אווירית באמצעות טכנולוגיות ומערכות נשק מתקדמות.